|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0000212 „Сакар“**.

Защитената зона е разположена в землищата на с. Васково, с. Георги Добрево, с. Йерусалимово, гр. Любимец, с. Оряхово, **община** **Любимец, област Хасково,** с. Варник, с. Генералово, с. Дервишка могила, с. Димитровче, с. Капитан Андреево, с. Костур, с. Левка, с. Лисово, с. Маточина, с. Михалич, с. Младиново, с. Момково, с. Мустрак, с. Пашово, с. Пъстрогор, с. Равна гора, с. Райкова могила, гр. Свиленград, с. Сладун, с. Студена, с. Чернодъб, с. Щит, **община Свиленград**, **област Хасково,** с. Българска поляна, с. Доброселец, с. Каменна река, с. Капитан Петко войвода, с. Княжево, с. Мрамор, с. Орешник, с. Орлов дол, с. Планиново, с. Присадец, с. Радовец, с. Сакарци, с. Синапово, с. Срем, гр. Тополовград, с. Устрем, с. Филипово, с. Хлябово, с. Чукарово, **община Тополовград, област Хасково,** с. Браница, с. Доситеево, с. Дрипчево, с. Изворово, с. Рогозиново, с. Черепово, **община Харманли,** **област** **Хасково,** с. Малък манастир, **община** **Елхово,** **област Ямбол,** с. Генерал Тошево, с. Голям манастир, **община Тунджа, област Ямбол.**

Пълният текст на проекта на заповед е публикуван на Интернет страницата на министерство на околната среда и водите - https://www.moew.government.bg/, тема „Природа“, подтема „Обществени обсъждания“ и е на разположение в административните сгради на Регионални инспекции по околната среда и водите Хасково (гр. Хасково, ул. „Добруджа“ № 14) и Стара Загора (гр. Стара Загора, ул. „Стара планина“ № 2).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**